internet vaartha 308 Views
ముంబై : క్రికెటర్‌ సచిన్‌ జీవిత కథతో తెరకెక్కుతున్న సినిమా సచిన్‌. కాగా సచిన్‌ ఈ సినిమాలో స్వయంగా నటిస్తున్నాడు.సచిన్‌ టీజర్‌ విడుదలై అభిమానులను అలరిస్తుంది. అయితే ఈ చిత్రానికి సంబంధించిన మరో విషయం ఇప్పుడు అభిమానులకు సంతోషానిస్తుంది.అదేంటంటే సచిన్‌ తనయుడు అర్జున్‌ సచిన్‌ చిత్రంలో మెరువనున్నాడు. సచిన్‌ చిత్రంలో చిన్ననాటి పాత్ర కోసం సచిన్‌లా మంచి బ్యాటింగ్‌ స్కిల్స్‌ ఉన్న, అదీ సచిన్‌ పోలికలత ఉన్న యంగ్‌ కింగ్‌ కోసం ఎంతో మందిని వెతికిన ఈ చిత్ర బృందం చివరికి అర్జున్‌ అయితేనే దీనికి న్యాయం చేయగలుగుతాడని భావించారట. దీంతో ఈ సినిమాలో అర్జున్‌ తన తండ్రి పాత్రలో నటిస్తున్నాడని తెలిసింది. కాగా 120 నిముషాల నిడివితో తెరకెక్కుతున్న ఈ సినిమాలో 40 నిముషాలకు పైగా సచిన్‌కు చెందిన ప్రదర్శన లను సందర్భానుసారం జోడించినట్లు తెలుస్తుంది.దీంతో మరోసారి మాస్టర్‌ స్వీట్‌ ఇన్నింగ్స్‌ను చూడటానికి అభిమానులు అతృతగా ఎదురుచూస్తున్నారు.